
 21.4.2021
 BG
 Официален вестник на Европейския съюз
 L 136/1
 РЕГЛАМЕНТ ЗА ИЗПЪЛНЕНИЕ (ЕС) 2021/637 НА КОМИСИЯТА
 от 15 март 2021 година
 за определяне на техническите стандарти за изпълнение за публичното оповестяване от страна на институциите на информацията, посочена в осма част, дялове II и III от Регламент (ЕС) No 575/2013 на Европейския парламент и на Съвета, и за отмяна на Регламент за изпълнение (ЕС) No 1423/2013 на Комисията, Делегиран регламент (ЕС) 2015/1555 на Комисията, Регламент за изпълнение (ЕС) 2016/200 на Комисията и Делегиран регламент (ЕС) 2017/2295 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) No 648/2012 (1), и по-специално член 434а от него,
 като има предвид, че:
 (1)
 През декември 2019 г. Базелският комитет по банков надзор (БКБН) публикува консолидираната Базелска рамка, в т.ч. актуализираните изисквания за оповестяване по стълб 3 (2), повечето от които бяха въведени в Регламент (ЕС) No 575/2013 с Регламент (ЕС) 2019/876 на Европейския парламент и на Съвета (3). С оглед на прилагането на тези изменения следва да се създаде обстойна и хомогенна рамка за оповестяването по стълб 3.
 (2)
 С Регламент за изпълнение (ЕС) No 1423/2013 на Комисията (4), Делегиран регламент (ЕС) 2015/1555 на Комисията (5), Регламент за изпълнение (ЕС) 2016/200 на Комисията (6) и Делегиран регламент (ЕС) 2017/2295 на Комисията (7) бяха въведени единни формати, образци и таблици за, съответно, собствените средства, антицикличните капиталови буфери, отношението на ливъридж и тежестите върху активи. В тази връзка въпросните единни формати, образци и таблици следва да обхванат и останалите пруденциални аспекти, които подлежат на оповестяване по силата на Регламент (ЕС) 2019/876. По-специално следва да се въведе образец за оповестяване на основните показатели, така че да се улесни достъпът на пазарните участници до основната предоставяна от институциите информация за собствените средства и ликвидността.
 (3)
 Образците и таблиците, използвани за оповестяванията, следва да предоставят достатъчно изчерпателна и съпоставима информация, с помощта на която нейните ползватели да могат да оценяват рисковия профил на институциите и степента им на съблюдаване на Регламент (ЕС) No 575/2013. От друга страна, с цел да се избегне прекомерно нормативно бреме, във форматите, образците и таблиците за оповестяване следва да се въведат допълнителни прагове за разширени оповестявания, за да се вземат предвид разликите в размера и сложността на институциите, които пораждат различни по вид и степен рискове.
 (4)
 С Регламент (ЕС) 2019/876 в Регламент (ЕС) No 575/2013 се въведе ново калибрирано отношение на ливъридж и буфер на отношението на ливъридж за Г-СЗИ. С оглед на прилагането на това изменение и на необходимите корекции при изчисляването на експозицията е необходимо да се въведат съответните образци и таблици.
 (5)
 С Регламент (ЕС) 2019/876 в Регламент (ЕС) No 575/2013 се въведоха нови изисквания за оповестяване на отношението на нетно стабилно финансиране. С оглед на прилагането на това изменение е необходимо да се въведе образец за